ศบค.ย้ำ ขอความร่วมมือประชาชน งดกิจกรรมสงกรานต์ทุกประเภท เพื่อลดความเสี่ยงติดเชื้อโควิด-19
ศบค.ย้ำ ขอความร่วมมือประชาชน งดกิจกรรมสงกรานต์ทุกประเภท เพื่อลดความเสี่ยงติดเชื้อโควิด-19นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) แถลงว่า มาตรการคำสั่งห้ามออกนอกเคหสถาน และประกาศห้ามรวมกลุ่มชุมนุมหรือมั่วสุมทั่วประเทศยังคงเวลาเดิม 22.00 น.– 04.00 น. ซึ่งจากข้อมูล พบว่า ยังมีผู้ออกนอกเคหสถาน 1,065 คน การชุมนุมมั่วสุม 109 คน ทั้งนี้ขอความร่วมมือปฏิบัติตามคำสั่งดังกล่าว สำหรับช่วงเทศกาลสงกรานต์ ได้ประกาศยกเลิกจัดกิจกรรมทั้งหมด เพื่อลดการพบปะ สังสรรค์และใกล้ชิดกัน เนื่องจากสอบสวนพบว่า ลักษณะการสัมผัสใกล้ชิดกัน เป็นสาเหตุที่ทำให้มีความเสี่ยงติดเชื้อโควิด-19 ซึ่งส่วนใหญ่มีการแพร่ภายในครัวเรือนและสถานที่ทำงาน ดังนั้นขอความร่วมมือประชาชนงดดื่มแอลกอฮอล์ในช่วงเทศกาลสงกรานต์ เพราะจากสถิติพบว่าอุบัติเหตุส่วนใหญ่ที่เกิดขึ้นมาจากเมาไม่ขับทั้งนี้รัฐบาลอนุญาตให้คนต่างด้าวอยู่ต่อเป็นกรณีพิเศษ สำหรับทุกกลุ่ม ทั้งคนต่างด้าวที่มีถิ่นอยู่และแจ้งออกนอกราชอาณาจักร คนต่างด้าวอนุญาตให้อยู่ชั่วคราว และคนต่างด้าวที่ใช้บัตรผ่านแดน โดยผ่อนปรนเพื่อลดการเดินทางและห้ามเคลื่อนย้าย ลดการแออัดในสถานที่ต่างๆ เพื่อป้องกันการแพร่ระบาดโควิด-19